Said Ahmad Palanpuriy

Said Ahmad Palanpuriy (shuningdek, Saʼīd Aḥmad Pālanpūrī) (1940—2020-yil 19-may) hindistonlik sunniy musulmon olimi va muallifi boʻlib, shayx al-hadis va Dorul Ulum Deoband rahbari boʻlib ishlagan. Bir qator kitoblari Dorul ulum Deobandda oʻqitiladi.

 Hayoti 
Palanpuri 1940-yilda Palanpur shtatidagi Vadgamning Kaleda qishlogʻida tugʻilgan. Mazohir Ulumda tahsil olgan. Soʻngra Dorul ulum Deobandda oʻqib, u yerda anʼanaviy darsi nizomiy tadqiqotlarini tamomladi.

Palanpuri 1965-yilda Randerdagi Jamiya Ashrafiyada oʻqituvchi sifatida ish boshladi. U yerda oʻn yilga yaqin dars berdi. 1973-yilda Manzur Noʻmoniy tavsiyasi bilan Dorul ulum Deobandga muallim etib tayinlangan. 2008-yilda Nosir Ahmad Xonning oʻrniga Shayx al-Hadis lavozimini egalladi va direktor lavozimida ham ishlagan. Dorul ulum Deobanddagi oʻqituvchilik faoliyati 50 yildan ortiq davom etgan.

Pratibha Patil Hindiston Mustaqilligining 64 yilligi munosabati bilan Palanpurini Prezident Faxriy yorligʻi bilan taqdirladi.

 Madrasa kengashi sxemasiga munosabat 
Palanpuri Hindiston hukumatining Madrasalarda sifatli taʼlim berish sxemasi (SPQEM) muvafaqqiyatsizlik bilan yakunlanadi degan fikrda.

 Asarlari 
Palanpurining asarlariga quyidagilar kiradi:

 Hidoyat al-Quron tafsiri
 Mabadiyat-e-Fiqh
 Aap Fatvo Kaise Dein?
 Hurmati musahirat
 Dadhi avr Anbiya ki Sunnat
 Tehshiya Imdad al-Fatava (Ashraf Ali Tanviyning 6 jildli Imdod al- Fatovaga marginal).
 Tasheel Adilla-e-Komilah (Mahmud Hasan Deobandiyning Adilla-e-Komilahiga sharh).
 Mashahir Muhaddisin, Fuqaha Kiram avr Tazkira Raviyani Kutb-i Hadis
 Rahmatullohil Vosiah (Shoh Valiulloh Dehlaviyning Hujjatullohil Balighaning 5 jildli sharhi)

 Vafoti 
Palanpuri qandli diabet bilan kasallangan va Mumbay kasalxonasiga yotqizilgan. 2020-yil 19-mayda (25-Ramazon, 1441-hijriy) kasalxonada vafot etgan. Mumbayning Oshivara shahrida joylashgan qabristonga dafn qilindi. Soʻnggi marosimlariga faqat 15 kishiga ruxsat berildi. Islom ulamolari Abul Qosim Noʻmoniy, Arshad Madaniy, Mehmud Madaniy va Muhammad Sufyon Qosmiy kabilar uning vafotidan qaygʻu bildirishdi.

 Manbalar 

 Adabiyotlar 







Turkum:Darul Ulum Deoband fakulteti
Turkum:Muftiylar
Turkum:Deobandiylar
Turkum:1942-yilda tugʻilganlar
Turkum:2020-yilda vafot etganlar